pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ ร่วมยินดีเจรจาความตกลง RCEP ครั้งที่ 4 มุ่งยกระดับการค้าการลงทุนในภูมิภาคอาเซียน
วันอาทิตย์ที่ 15 พฤศจิกายน 2563
นายกฯ ร่วมยินดีเจรจาความตกลง RCEP ครั้งที่ 4 มุ่งยกระดับการค้าการลงทุนในภูมิภาคอาเซียน
นายกฯ ร่วมยินดีเจรจาความตกลง RCEP ครั้งที่ 4 มุ่งยกระดับการค้าการลงทุนในภูมิภาคอาเซียน
วันนี้ (15 พฤศจิกายน 2563) เวลา 10.30 น. ตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ร่วมการประชุมสุดยอดความตกลงหุ้นส่วนทางเศรษฐกิจระดับภูมิภาค ครั้งที่ 4 (Regional Comprehensive Economic Partnership: RCEP) ซึ่งเป็นหนึ่งในการประชุมนอกเหนือจากการประชุมสุดยอดอาเซียน ครั้งที่ 37 ผ่านระบบประชุมทางไกล ภายหลังการประชุมเสร็จสิ้น นายอนุชา บูรพชัยศรี โฆษกประจําสํานักนายกรัฐมนตรี สรุปผลการประชุมดังนี้
นายเหวียน ซวน ฟุก นายกรัฐมนตรีเวียดนาม กล่าวว่า การประชุมครั้งนี้เป็นการรับฟังรายงานผลความสําเร็จของการเจรจาและร่วมเป็นสักขีพยานการลงนามความตกลง RCEP ร่วมกับผู้นําและผู้แทนของประเทศสมาชิก RCEP ทั้ง 15 ประเทศ และสมาชิก RCEP ได้แสดงเจตจํานงที่จะลงนามในความตกลง RCEP โดยยินดีที่ได้เห็นถึงความพยายามของประเทศสมาชิกในการเจรจาร่วมกันมาตลอดระยะเวลากว่า 8 ปี ซึ่งความตกลง RCEP ถือเป็นการส่งเสริมการค้าเสรีที่ใหญ่ที่สุดในโลก และถือเป็นการส่งสัญญาณให้ทั่วโลกได้เห็นถึงความร่วมมือในการฟื้นฟูเศรษฐกิจร่วมกัน
นายกรัฐมนตรีไทยได้กล่าวถ้อยแถลงว่า มีความยินดีเป็นอย่างยิ่งที่การประชุมครั้งนี้สามารถสรุปผลการเจรจาร่วมกันได้ และจะได้ร่วมเป็นสักขีพยานในการลงนาม RCEP ซึ่งถือเป็นความตกลงการค้าเสรีฉบับประวัติศาสตร์ โดยทราบดีว่าประเทศสมาชิกต้องเผชิญกับความท้าทายมากมาย เนื่องจากความแตกต่างของระดับการพัฒนาทางเศรษฐกิจ และความอ่อนไหวที่แตกต่างกันของแต่ละประเทศ และล่าสุดจากสถานการณ์การแพร่ระบาดของไวรัสโควิด-19
นายกรัฐมนตรีไทยเน้นย้ําว่า ความตกลง RCEP เป็นความตกลงการค้าเสรีที่ใหญ่ที่สุดในโลก มีคุณภาพ มาตรฐานสูง และมีนัยสําคัญต่อการยกระดับความสามารถในการแข่งขันและผลประโยชน์ในเชิงพาณิชย์ของทุกประเทศ พร้อมเชื่อว่า การรวมตัวกันของประเทศสมาชิกจะเสริมสร้างให้ภูมิภาค RCEP มีสภาวะแวดล้อมที่เอื้ออํานวยและดึงดูดการค้าการลงทุนจากทั่วโลก ทําให้ประเทศสมาชิกมีความสามารถและความยืดหยุ่นในการรับมือกับปัญหาความท้าทายทางเศรษฐกิจได้มากขึ้นในอนาคต รวมทั้งจะเป็นเครื่องมือขับเคลื่อนเศรษฐกิจโลกไปสู่การค้าที่เสรีมากขึ้น ส่งผลให้ภูมิภาคและประชาชนของพวกเราได้รับประโยชน์อย่างเท่าเทียมและยั่งยืนต่อไป
หลังจากนั้น นายกรัฐมนตรีได้เข้าร่วมพิธีลงนามความตกลงหุ้นส่วนทางเศรษฐกิจระดับภูมิภาค (RCEP) โดยผู้แทนจาก 15 ประเทศ ในส่วนของไทย นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์เป็นผู้ลงนาม และนายกรัฐมนตรีเป็นสักขีพยานในการลงนาม
อนึ่ง ในเวลา 14.00 น. นายกรัฐมนตรีได้เข้าร่วมพิธีปิดการประชุมสุดยอดอาเซียน ครั้งที่ 37 โดยในพิธี นายกรัฐมนตรีเวียดนามได้กล่าวถ้อยแถลง และส่งมอบค้อนประธานอาเซียนให้แก่ เอกอัครราชทูตบรูไนประจําเวียดนาม และสมเด็จพระราชาธิบดีแห่งบรูไนฯ ทรงกล่าวถ้อยแถลงตอบ
รัฐบาลไทย-ข่าวทำเนียบรัฐบาล-รมว.วธ. ร่วมแถลงข่าว “โครงการมหกรรมผ้าไหม ไหมไทยสู่เส้นทางโลก ปีที่ ๑๐”
วันศุกร์ที่ 27 พฤศจิกายน 2563
รมว.วธ. ร่วมแถลงข่าว “โครงการมหกรรมผ้าไหม ไหมไทยสู่เส้นทางโลก ปีที่ ๑๐”
รมว.วธ. ร่วมแถลงข่าว “โครงการมหกรรมผ้าไหม ไหมไทยสู่เส้นทางโลก ปีที่ ๑๐”
วันที่ ๒๖ พฤศจิกายน ๒๕๖๓ เวลา ๑๓.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม ร่วมแถลงข่าว “โครงการมหกรรมผ้าไหม ไหมไทยสู่เส้นทางโลก ปีที่ ๑๐” โดยมี ดร.วิษณุ เครืองาม รองนายกรัฐมนตรี เป็นประธาน และมีนายอับเดลอิละฮ์ เอล ฮูสนี (Mr. Abdelilah El Housni) เอกอัครราชทูตโมร็อกโกประจําประเทศไทย น.ส.ฐาปนีย์ เกียรติไพบูลย์ รองผู้ว่าการการท่องเที่ยวแห่งประเทศไทย ดร.สุมาลี อุทัยเฉลิม และนายเอ็ดเวิร์ด กิตติ ประธานมูลนิธิช่วยเหลือนักท่องเที่ยว ร่วมแถลงข่าว ในการนี้ มีผู้แทนจากสถานเอกอัครราชทูตต่างประเทศประจําประเทศไทยร่วมเดินแบบ และเข้าร่วมงาน ณ ตึกนารีย์สโมสร ทําเนียบรัฐบาล ทั้งนี้ งานมหกรรมผ้าไหม ไหมไทยสู่เส้นทางโลก ครั้งที่ ๑๐ มูลนิธิช่วยเหลือนักท่องเที่ยว ร่วมกับ คณะเอกอัครราชทูตต่างประเทศประจําประเทศไทย คณะคู่สมรสเอกอัครราชทูตและสถานทูตต่างๆประจําประเทศไทย กระทรวงวัฒนธรรม กระทรวงเกษตรและสหกรณ์ กรมหม่อนไหม การท่องเที่ยวแห่งประเทศไทย หน่วยงานภาครัฐและเอกชน จัดกิจกรรมขึ้นเพื่อเทิดพระเกียรติสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง รวมทั้งเพื่อประชาสัมพันธ์ผ้าไหมไทยผ่านเส้นทางการทูตไปยังทั่วโลก
รัฐบาลไทย-ข่าวทำเนียบรัฐบาล-รมว.วธ.เป็นประธานเปิดกิจกรรม  “TMF Power Fusion” ครั้งที่ ๔ ภาคตะวันออก
วันศุกร์ที่ 27 พฤศจิกายน 2563
รมว.วธ.เป็นประธานเปิดกิจกรรม  “TMF Power Fusion” ครั้งที่ ๔ ภาคตะวันออก
รมว.วธ.เป็นประธานเปิดกิจกรรม  “TMF Power Fusion” ครั้งที่ ๔ ภาคตะวันออก
วันที่ ๒๗ พฤศจิกายน ๒๕๖๓ เวลา ๐๙.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานเปิดกิจกรรม “TMF Power Fusion” ครั้งที่ ๔ ภาคตะวันออก โดยมี นายนริศ นิรามัยวงศ์ รองผู้ว่าราชการจังหวัดชลบุรี ดร.ธนกร ศรีสุขใส ผู้จัดการกองทุนพัฒนาสื่อปลอดภัยและสร้างสรรค์ ผู้บริหารกระทรวงวัฒนธรรม วัฒนธรรมจังหวัด คณะกรรมการกองทุนฯ ผู้ทรงคุณวุฒิ และเครือข่ายสื่อสร้างสรรค์ เข้าร่วมงาน ณ โรงแรมบางแสน เฮอริเทจ อําเภอเมือง หาดบางแสน จังหวัดชลบุรี ทั้งนี้ กระทรวงวัฒนธรรม โดย กองทุนพัฒนาสื่อปลอดภัยและสร้างสรรค์ จัดกิจกรรม TMF Power Fusion กองทุนสร้างสรรค์สื่อ สื่อสร้างสรรค์สังคมขึ้น เพื่อส่งเสริมให้ประชาชน ๕ ภูมิภาค ได้มีส่วนร่วมในการพัฒนาทักษะการรู้เท่าทันสื่อและผลิตสื่อที่ปลอดภัยและสร้างสรรค์ เป็นเครื่องมือในการเรียนรู้และพัฒนาตนเอง ชุมชน และสังคม
รัฐบาลไทย-ข่าวทำเนียบรัฐบาล-ปลัดวธ.ร่วมกล่าวถึงความร่วมมือโครงการประกวด “การต่อต้านทุจริต ผ่านศิลปะการแสดงพื้นบ้าน” ประจำปี ๒๕๖๓
วันศุกร์ที่ 27 พฤศจิกายน 2563
ปลัดวธ.ร่วมกล่าวถึงความร่วมมือโครงการประกวด “การต่อต้านทุจริต ผ่านศิลปะการแสดงพื้นบ้าน” ประจําปี ๒๕๖๓
ปลัดวธ.ร่วมกล่าวถึงความร่วมมือโครงการประกวด “การต่อต้านทุจริต ผ่านศิลปะการแสดงพื้นบ้าน” ประจําปี ๒๕๖๓
วันที่ ๒๗ พฤศจิกายน ๒๕๖๓ เวลา ๑๐.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม ร่วมกล่าวถึงความร่วมมือโครงการประกวด “การต่อต้านทุจริต ผ่านศิลปะการแสดงพื้นบ้าน” ประจําปี ๒๕๖๓ ในพิธีเปิดการประกวดต่อต้านการทุจริต ผ่านศิลปะการแสดงพื้นบ้าน ประจําปี ๒๕๖๓” ถ้วยพระราชทาน สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี โดยมีพลเอก ธีระเดช ฉัตรเสถียรพงศ์ รองประธานกรรมการมูลนิธิต่อต้านการทุจริต กล่าวถึงวัตถุประสงค์โครงการฯ มีผู้บริหารมูลนิธิต่อต้านการทุจริต ผู้บริหารเครือเจริญโภคภัณฑ์ ศิลปินแห่งชาติ ครู อาจารย์ นักเรียน นักศึกษาและประชาชนที่สนใจเข้าร่วม ณ โรงละครแห่งชาติ กรุงเทพฯ
รัฐบาลไทย-ข่าวทำเนียบรัฐบาล-สาธิต เผยพยาบาลอาชีวอนามัยเดินหน้าปรับแนวทางดูแลสุขภาพคนวัยทำงานยุค New Normal
วันศุกร์ที่ 27 พฤศจิกายน 2563
สาธิต เผยพยาบาลอาชีวอนามัยเดินหน้าปรับแนวทางดูแลสุขภาพคนวัยทํางานยุค New Normal
รัฐมนตรีช่วยว่าการกระทรวงสาธารณสุข เผยพยาบาลอาชีวอนามัย พร้อมเดินหน้าปรับแนวทางการดูแลส่งเสริมสุขภาพคนวัยทํางานสู่ยุค New Normal สอดรับรูปแบบวิถีชีวิต สังคม และเศรษฐกิจที่เปลี่ยนแปลงไปในช่วงสถานการณ์โควิด 19
รัฐมนตรีช่วยว่าการกระทรวงสาธารณสุข เผยพยาบาลอาชีวอนามัย พร้อมเดินหน้าปรับแนวทางการดูแลส่งเสริมสุขภาพคนวัยทํางานสู่ยุค New Normal สอดรับรูปแบบวิถีชีวิต สังคม และเศรษฐกิจที่เปลี่ยนแปลงไปในช่วงสถานการณ์โควิด 19
วันนี้ (27 พฤศจิกายน 2563) ที่อิมแพค เมืองทองธานี จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ภายหลังเป็นประธานเปิดการประชุมวิชาการพยาบาลอาชีวอนามัยแห่งชาติ ครั้งที่ 8 “พยาบาลอาชีวอนามัยกับยุค New Normal” เพื่อสร้างความรู้ความเข้าใจ แนวโน้มการเปลี่ยนแปลงสุขภาพคนวัยทํางาน ให้ได้รับบริการด้านสุขภาพที่มีมาตรฐานสอดคล้องกับสภาวะที่เปลี่ยนแปลง รวมถึงเกิดเครือข่ายการทํางานด้านชีวอนามัย โดยมีพยาบาลวิชาชีพที่ปฏิบัติงานในกลุ่มงานอาชีวเวชกรรมในสถานพยาบาลภาครัฐ เอกชน ในสถานประกอบการ และพยาบาลวิชาชีพทั่วประเทศเข้าร่วมประชุม 200 คน
ดร.สาธิตกล่าวว่า ประเทศไทยสามารถรับมือและควบคุมโรคโควิด 19 ได้อย่างมีประสิทธิภาพ จากมาตรการเฝ้าระวัง ป้องกัน ควบคุมโรคของภาครัฐ และความร่วมมือของประชาชนที่ปรับพฤติกรรมการใช้ชีวิตประจําวันตามคําแนะนําของกระทรวงสาธารณสุข จนเป็นกิจวัตร กลายเป็นความปกติใหม่ (New Normal) ซึ่งพยาบาลมีส่วนสําคัญมากต่อระบบสาธารณสุข ในการคัดกรอง ป้องกัน ส่งเสริม ฟื้นฟูสุขภาพประชาชนโดยตรง และเราจะต้องอยู่กับสถานการณ์นี้ไปจนกว่ามีวัคซีนป้องกัน พยาบาลจึงจําเป็นต้องมีความรู้ เข้าใจความเปลี่ยนแปลงที่เกิดขึ้น และนําไปปรับกระบวนการบริการเพื่อความปลอดภัยของผู้ป่วยและเจ้าหน้าที่ สอดคล้องกับรูปแบบวิถีชีวิต สังคมเศรษฐกิจ และสถานการณ์ปัจจุบันและอนาคต ภายใต้มาตรฐาน “ตรวจเร็ว คุมเร็ว รักษาเร็ว”
ดร.สาธิตกล่าวต่อว่า พยาบาลอาชีวอนามัย มีบทบาทหน้าที่ปกป้อง คุ้มครองสุขภาพ และความปลอดภัยของผู้ประกอบอาชีพและประชากรในชุมชน ซึ่งเป็นการปฏิบัติการพยาบาลเฉพาะทางที่เน้นการส่งเสริมสุขภาพ การป้องกันโรคและฟื้นฟู สมรรถภาพของคนทํางานในสิ่งแวดล้อมที่ดีและปลอดภัย ซึ่งต้องใช้ความเชี่ยวชาญเฉพาะทางและได้รับการพัฒนาศักยภาพอยู่เสมอ ในช่วงโควิด 19 มีหน้าที่ดูแลเจ้าหน้าที่ในโรงพยาบาลให้ปฏิบัติตามมาตรการกระทรวงสาธารณสุข และสอดส่อง ดูแลแรงงานในโรงงานอุตสาหกรรม หากสงสัยว่ามีอาการป่วยจะต้องจัดหาช่องทางเพื่อส่งต่อมารับการตรวจวินิจฉัยและรักษาในโรงพยาบาล
************************* 27 พฤศจิกายน 2563
รัฐบาลไทย-ข่าวทำเนียบรัฐบาล-คำกล่าว พลเอก ประยุทธ์ จันทร์โอชา นายกรัฐมนตรี เนื่องในโอกาสเป็นประธานพิธีลงนามในสัญญาการจัดหาวัคซีน COVID - 19 โดยการจองล่วงหน้ากับบริษัท AstraZeneca จำกัด
วันศุกร์ที่ 27 พฤศจิกายน 2563
คํากล่าว พลเอก ประยุทธ์ จันทร์โอชา นายกรัฐมนตรี เนื่องในโอกาสเป็นประธานพิธีลงนามในสัญญาการจัดหาวัคซีน COVID - 19 โดยการจองล่วงหน้ากับบริษัท AstraZeneca จํากัด
คํากล่าว พลเอก ประยุทธ์ จันทร์โอชา นายกรัฐมนตรี เนื่องในโอกาสเป็นประธานพิธีลงนามในสัญญาการจัดหาวัคซีน COVID - 19
โดยการจองล่วงหน้ากับบริษัท AstraZeneca จํากัด ในวันศุกร์ที่ 27 พฤศจิกายน 2563 เวลา 14.00 น. ณ ตึกสันติไมตรีหลังใน ทําเนียบรัฐบาล
รองนายกรัฐมนตรี และรัฐมนตรีว่าการกระทรวงสาธารณสุข
รัฐมนตรีช่วยว่าการกระทรวงสาธารณสุข
และผู้มีเกียรติทุกท่าน
ผมรู้สึกยินดีเป็นอย่างยิ่งที่ได้มาเป็นประธานในพิธีลงนามในสัญญาจัดหาวัคซีนโควิด - 19 โดยการจองล่วงหน้าและสัญญาการจัดซื้อวัคซีน กับบริษัท AstraZeneca (แอส – ตร้า – เซน - เน – กา) จํากัด ในวันนี้
เป็นที่ทราบกันดีว่า ตั้งแต่เดือนมกราคม 2563 ที่ผ่านมา จนถึงปัจจุบัน สถานการณ์การแพร่ระบาดของโรคติดเชื้อไวรัสโคโรนา 2019 (โควิด - 19) เป็นวิกฤตการณ์ที่สร้างความเสียหายทั้งในด้านสังคมและเศรษฐกิจแก่ประเทศต่าง ๆ ทั้งยังสร้างผลกระทบต่อชีวิต และความเป็นอยู่ของคนทั้งโลก
ในขณะนี้ ประเทศไทยสามารถควบคุมป้องกันการแพร่ระบาดของโรคติดเชื้อไวรัสโคโรนา 2019 (โควิด - 19) ได้ดีในระดับหนึ่งแล้ว ซึ่งเกิดจากความร่วมมือ ร่วมแรง ร่วมใจของทุกภาคส่วนในการป้องกันการแพร่ระบาดของโรคติดเชื้อไวรัสโคโรนา 2019 อย่างจริงจัง แต่ทุกคนจะต้องระมัดระวังอย่างมาก และไม่ประมาทในการดําเนินชีวิตประจําวัน เพื่อป้องกันไม่ให้เกิดการระบาดขึ้นอีก
รัฐบาลตระหนักถึงความสําคัญในการป้องกันการแพร่ระบาดของโรคติดเชื้อไวรัส โคโรนา 2019 จึงได้มีมาตรการในการป้องกันตนเอง การดูแลสุขภาพของตนเอง เช่น การสวมหน้ากาก การล้างมือ และการดูแลสุขภาพให้แข็งแรง พร้อมทั้งสนับสนุนให้กระทรวงสาธารณสุข และทุกภาคส่วนช่วยกันผลักดันให้โครงการจัดหาวัคซีนโควิด - 19 ครั้งนี้ ให้สามารถดําเนินการจนใกล้ที่จะบรรลุ เป้าหมาย ซึ่งคาดว่า คนไทยจะมีวัคซีนโควิด - 19 ใช้ในปี 2564 อย่างแน่นอน
และรัฐบาลยังได้ให้ความสําคัญอย่างยิ่งที่จะสนับสนุนการวิจัย การวิจัยพัฒนา และการผลิตวัคซีนโควิด - 19 โดยมีวัตถุประสงค์ที่สําคัญ คือ ประเทศไทยจะต้องพึ่งตัวเองให้ได้ในเรื่องวัคซีน และจะต้องมีวัคซีนที่จําเป็นเพียงพอสําหรับประชาชนทั้งในภาวะปกติและภาวะฉุกเฉิน
สุดท้ายนี้ ผมขออาราธนาสิ่งศักดิ์สิทธิ์ทั้งหลายในสากลโลก อีกทั้ง เดชะ พระบารมีของพระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี โปรดดลบันดาลประทานพรให้ทุกท่าน ประสบความสุข ความเจริญโดยทั่วกัน มีสุขภาพพลานามัยสมบูรณ์แข็งแรง ห่างไกลโรคภับไข้เจ็บทั้งปวง มีกําลังกาย กําลังใจที่เข้มแข็ง พร้อมที่จะร่วมกันก้าวไปข้างหน้าเพื่อความผาสุก และสร้างประเทศไทยให้มีความมั่นคง มั่งคั่ง และยั่งยืนสืบไป
ขอบคุณครับ
รัฐบาลไทย-ข่าวทำเนียบรัฐบาล-รมว.สธ. นำชาวสาธารณสุขถวายสักการะ กรมพระยาชัยนาทนเรนทร อธิบดีกรมสาธารณสุขพระองค์แรก เนื่องในวันสถาปนากระทรวงสาธารณสุข
วันศุกร์ที่ 27 พฤศจิกายน 2563
รมว.สธ. นําชาวสาธารณสุขถวายสักการะ กรมพระยาชัยนาทนเรนทร อธิบดีกรมสาธารณสุขพระองค์แรก เนื่องในวันสถาปนากระทรวงสาธารณสุข
รัฐมนตรีว่าการกระทรวงสาธารณสุข นําผู้บริหาร และบุคลากรสาธารณสุข ถวายสักการะพระอนุสาวรีย์สมเด็จพระเจ้าบรมวงศ์เธอ กรมพระยาชัยนาทนเรนทร อธิบดีกรมสาธารณสุขพระองค์แรก เนื่องในวันสถาปนากระทรวงสาธารณสุข
เช้าวันนี้ (27พฤศจิกายน 2563) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข, ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์เกียรติภูมิ วงศ์รจิต ปลัดกระทรวงสาธารณสุข และคณะผู้บริหาร ข้าราชการ เจ้าหน้าที่สาธารณสุข ผู้แทนหน่วยงาน สมาคม องค์กรต่างๆ ร่วมพิธีวางพานพุ่มถวายสักการะพระอนุสาวรีย์สมเด็จพระเจ้าบรมวงศ์เธอ กรมพระยาชัยนาทนเรนทร และจัดนิทรรศการเฉลิมพระเกียรติ เนื่องในวันคล้ายวันสถาปนากระทรวงสาธารณสุข และพิธีสดัปกรณ์ ทําบุญอุทิศส่วนกุศลให้ข้าราชการและเจ้าหน้าที่กระทรวงสาธารณสุขที่ล่วงลับไปแล้ว
นายอนุทินกล่าวว่า การสาธารณสุขไทย ได้รับสถาปนาครั้งแรกเมื่อ 102 ปีที่ผ่านมา (27 พฤศจิกายน 2461) ด้วยพระมหากรุณาธิคุณของพระบาทสมเด็จพระมงกุฎเกล้าเจ้าอยู่หัว ทรงแต่งตั้งพระเจ้าน้องยาเธอกรมหมื่นชัยนาทนเรนทร เป็นอธิบดีกรมสาธารณสุขพระองค์แรก ซึ่งพระองค์ทรงบําเพ็ญพระกรณียกิจเป็นประโยชน์ต่อการแพทย์ การสาธารณสุข และการเภสัชกรรม ตลอดพระชนม์ชีพ ทําให้การสาธารณสุขไทยพัฒนาต่อเนื่องมาเป็นลําดับ จนยกฐานะขึ้นเป็นกระทรวงสาธารณสุขเมื่อวันที่10มีนาคม 2485 และเมื่อวันที่18สิงหาคม2509คณะรัฐมนตรีได้อนุมัติให้วันที่27พฤศจิกายนของทุกปี เป็นวันคล้ายวันสถาปนากระทรวงสาธารณสุข เพื่อรําลึกความสําคัญของงานสาธารณสุขที่ได้พัฒนาอย่างเป็นรูปธรรมตลอดมา โดยในปีนี้กระทรวงสาธารณสุขมีอายุครบ78ปี
นายอนุทินกล่าวต่อว่า ตั้งแต่ต้นปีจนถึงขณะนี้ ประเทศไทยและทั่วโลกเผชิญกับภัยคุกคามสุขภาพครั้งสําคัญ จากการแพร่ระบาดของโรคโควิด 19 ที่ส่งผลกระทบไปถึงสังคม เศรษฐกิจ วิกฤตที่เกิดขึ้นก็เป็นโอกาสที่ทําให้โลกได้เห็นถึงพลังความร่วมมือของคนไทย ทั้งการช่วยเหลือแบ่งปัน การปฏิบัติตามมาตรการอย่างเคร่งครัด รวมถึงศักยภาพของระบบสาธารณสุขไทย ที่มีบุคลากรด้านการแพทย์และสาธารณสุขที่มีความรู้ความสามารถ มีอาสาสมัครสาธารณสุขที่เข้มแข็ง ทําให้ประเทศไทยประสบความสําเร็จในการควบคุมป้องกันโรค และได้รับการชื่นชมจากองค์การอนามัยโลกและนานาชาติ
สําหรับการดําเนินงานต่อจากนี้ กระทรวงสาธารณสุขให้ความสําคัญสูงสุดต่อโครงการพระราชดําริและโครงการเฉลิมพระเกียรติทุกโครงการ และจะพัฒนาระบบสุขภาพ อาทิ การพัฒนาระบบสุขภาพปฐมภูมิ ให้คนไทยทุกครอบครัวมีหมอประจําตัว 3 คน ประชาชนสิทธิหลักประกันสุขภาพเข้ารับบริการที่สถานบริการปฐมภูมิได้ทุกแห่ง นําร่องในกรุงเทพมหานคร นครราชสีมา ชัยภูมิ บุรีรัมย์ สุรินทร์ และจะขยายทั่วประเทศ ผู้ป่วยมะเร็งรักษาได้ทุกที่ที่มีความพร้อม นอกจากนี้ จะนําเทคโนโลยีมาช่วยเพิ่มความสะดวกรวดเร็วในการเข้ารับบริการ ให้โรงพยาบาลในสังกัดเป็น Smart Hospital สร้างความรอบรู้ด้านสุขภาพและปรับเปลี่ยนพฤติกรรมเพื่อการมีสุขภาพที่ดี
ทั้งนี้ กระทรวงสาธารณสุข ได้จัดกิจกรรมเนื่องในวันคล้ายวันสถาปนากระทรวงสาธารณสุข ครบรอบ 78 ปี พร้อมแจกหน้ากากอนามัย และคู่มือประชาชน เตรียมความพร้อมรับมือฝุ่น PM2.5 และโรคระบบทางเดินหายใจ ณ สถานีรถไฟฟ้า MRT ตลาดบางใหญ่ (บริเวณเซ็นทรัลเวสต์เกต) ทางออก 1-4 เวลา 15.30-17.30 น.
********************* 27 พฤศจิกายน 2563
รัฐบาลไทย-ข่าวทำเนียบรัฐบาล-ถ้อยแถลงนายกรัฐมนตรี ในพิธีเปิดงานแสดงสินค้าจีน-อาเซียน ครั้งที่ 17 วันศุกร์ที่ 27 พฤศจิกายน 2563 ผ่านระบบการประชุมทางไกล
วันศุกร์ที่ 27 พฤศจิกายน 2563
ถ้อยแถลงนายกรัฐมนตรี ในพิธีเปิดงานแสดงสินค้าจีน-อาเซียน ครั้งที่ 17 วันศุกร์ที่ 27 พฤศจิกายน 2563 ผ่านระบบการประชุมทางไกล
ถ้อยแถลงนายกรัฐมนตรีในพิธีเปิดงานแสดงสินค้าจีน-อาเซียน ครั้งที่ 17 วันศุกร์ที่ 27 พฤศจิกายน 2563 ผ่านระบบการประชุมทางไกล
ถ้อยแถลงนายกรัฐมนตรี
ในพิธีเปิดงานแสดงสินค้าจีน-อาเซียน ครั้งที่ 17
วันศุกร์ที่ 27 พฤศจิกายน 2563 ผ่านระบบการประชุมทางไกล
**************
ท่านประธานาธิบดี สี จิ้นผิง
ฯพณฯ ทั้งหลาย
แขกผู้มีเกียรติทุกท่าน
ผมมีความยินดีที่ได้ร่วมพิธีเปิดงานแสดงสินค้าจีน-อาเซียน ครั้งที่ 17 และขอส่งคําทักทายจากประเทศไทยมายังทุกท่านในวันนี้ ผมขอชื่นชมรัฐบาลจีน เขตปกครองตนเองกว่างซีจ้วง สํานักเลขาธิการงานแสดงสินค้าจีน-อาเซียน และทีมงานทั้งหมดที่ได้ร่วมจัดงานแสดงสินค้าครั้งนี้ขึ้น ภายใต้ข้อจํากัดและความท้าทายที่เกิดจากการแพร่ระบาดของโควิด-19
วิกฤตการณ์การแพร่ระบาดของโควิด-19 ทําให้พวกเราเห็นถึงความสําคัญของมิตรภาพและความร่วมมือระหว่างประเทศมากยิ่งขึ้น เราได้เห็นถึงจุดอ่อนที่ต้องแก้ไขปรับปรุง จุดแข็งที่ต้องส่งเสริมและพัฒนา ที่สําคัญเราได้เห็นถึงโอกาสในการก้าวข้ามผ่านข้อจํากัดเดิม เพื่อก้าวเข้าไปสู่
วิถีปกติใหม่ร่วมกัน
งานแสดงสินค้าจีน-อาเซียนในปีนี้ ถือเป็นกิจกรรมที่มีความสําคัญเป็นพิเศษ ที่รัฐบาลและหน่วยงานภาครัฐร่วมกันดําเนินการเพื่อส่งเสริมการปรับแนวทางการดําเนินธุรกิจให้สอดคล้องกับวิถีปกติใหม่ ตลอดจนการเร่งแสวงหาและเสริมสร้างโอกาสทางเศรษฐกิจให้แก่ภาคเอกชน ทั้งในด้านการค้า การลงทุน การบริการ และการท่องเที่ยว รวมทั้งการส่งเสริมการใช้เทคโนโลยีที่ทันสมัย เพื่อทําให้ ทุกภาคส่วนเชื่อมั่นว่า “เราจะผ่านพ้นวิกฤตครั้งนี้ไปด้วยกันและฟื้นตัวกลับมาได้ดีกว่าเดิม”
ท่านประธานาธิบดี และแขกผู้มีเกียรติทุกท่าน
อาเซียนมีสถานะเป็นคู่ค้าอันดับที่ 1 ของจีน อันสะท้อนให้เห็นถึงมิตรภาพ และความร่วมมือร่วมใจระหว่างอาเซียนและจีน ผ่านความตกลงด้านเศรษฐกิจต่าง ๆ ที่พวกเราได้ดําเนินการร่วมกันมาโดยตลอด โดยเฉพาะอย่างยิ่งการยกระดับความตกลงการค้าเสรีอาเซียน-จีน โดยในปีนี้ถือเป็นวาระพิเศษของการครบรอบ 10 ปีของความตกลงฯ ซึ่งเราควรใช้โอกาสพิเศษนี้สานต่อความร่วมมือระหว่างกันให้หลากหลายมากขึ้น ทั้งในด้านเศรษฐกิจดิจิทัลอาเซียน-จีน ตลอดจน
การพัฒนาโครงสร้างพื้นฐานด้านดิจิทัลที่ภาคธุรกิจรายย่อยและประชาชนสามารถเข้าถึงได้ รวมทั้งการพัฒนานวัตกรรมทางการเงินและการเสริมสร้างขีดความสามารถให้กับผู้ประกอบการ MSMEs start-ups และผู้ประกอบการท้องถิ่น ซึ่งเป็นส่วนสําคัญในการขับเคลื่อนเศรษฐกิจ
ฐานราก ให้สามารถเข้าถึงแหล่งเงินทุนและได้รับการพัฒนาทักษะที่จําเป็นมากขึ้น
ในโอกาสการสถาปนาความสัมพันธ์ทางการทูตไทย – จีน ครบ 45 ปี ในปีนี้ และอาเซียน – จีนจะร่วมฉลองความสัมพันธ์ ครบ 30 ปี ในปีหน้า ผมขอให้พวกเราร่วมแรงร่วมใจและมีความเป็นอันหนึ่งอันเดียวในการฝ่าฟันวิกฤตครั้งนี้และกลับมาแข็งแกร่งกว่าเดิม เพื่อให้ภูมิภาคของเราธํารงไว้ซึ่งความมั่นคง มั่งคั่ง และยั่งยืน บนพื้นฐานของการมีคุณภาพชีวิตที่ดียิ่งขึ้นของประชาชนทุกคน
สุดท้ายนี้ ผมขอร่วมเปิดงานแสดงสินค้าจีน-อาเซียน ครั้งที่ 17 และขออวยพรให้งานครั้งนี้ประสบความสําเร็จและบรรลุวัตถุประสงค์ตามที่กําหนดไว้ทุกประการ
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานในพิธีเปิดให้บริการเดินเรือโดยสารไฟฟ้า (Electric Vehicle: EV) คลองผดุงกรุงเกษม เปิดเส้นทางเดินเรือที่เป็นมิตรกับสิ่งแวดล้อม
วันศุกร์ที่ 27 พฤศจิกายน 2563
นายกรัฐมนตรีเป็นประธานในพิธีเปิดให้บริการเดินเรือโดยสารไฟฟ้า (Electric Vehicle: EV) คลองผดุงกรุงเกษม เปิดเส้นทางเดินเรือที่เป็นมิตรกับสิ่งแวดล้อม
นายกรัฐมนตรีเป็นประธานในพิธีเปิดให้บริการเดินเรือโดยสารไฟฟ้า (Electric Vehicle: EV) คลองผดุงกรุงเกษม เปิดเส้นทางเดินเรือที่เป็นมิตรกับสิ่งแวดล้อม
วันนี้ (27 พฤศจิกายน 2563) เวลา 09.00 น. นายอนุชา บูรพชัยศรี โฆษกประจําสํานักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีเปิดบริการเรือโดยสารพลังงานไฟฟ้า (Electric Vehicle: EV) เส้นทางคลองผดุงกรุงเกษม จากท่าเรือสถานีรถไฟหัวลําโพง ถึงท่าเรือตลาดเทวราช ซึ่งเป็นเส้นทางเดินเรือทางน้ําที่เป็นมิตรกับสิ่งแวดล้อม ณ ท่าเรือสถานีรถไฟหัวลําโพง
โอกาสนี้ นายกรัฐมนตรีรับฟังการบรรยายสรุปภาพรวมโครงการบริหารจัดการเดินเรือไฟฟ้า คลองผดุงกรุงเกษม บริเวณสถานีอัดประจุไฟฟ้า (Charging Station) โดยดันคันโยกเพื่อเปิดพิธีอย่างเป็นทางการ จากนั้น ลงเรือไฟฟ้าจากท่าเรือสถานีรถไฟหัวลําโพงไปยัง ท่าเรือตลาดเทวราช ชมการสาธิตการกลับลําเรือในพื้นที่จํากัด 360 องศา พร้อมพบปะทักทายประชาชนโดยรอบบริเวณท่าเทียบเรือตลาดเทวราช
โฆษกประจําสํานักนายกรัฐมนตรี ยังเผยว่า นายกรัฐมนตรีย้ํารัฐบาลเห็นความสําคัญดูแลสิ่งแวดล้อม โดยเฉพาะมลพิษทางอากาศ ที่เกิดจากภาคอุตสาหกรรม การจราจร การเผาไหม้ ความร่วมมือจากประชาชนเป็นสิ่งสําคัญเพื่อร่วมกันเดินไปข้างหน้า เตรียมเข้าสู่ระบบไฟฟ้าในอนาคต ควาคู่ไปกับการพัฒนาในด้านอื่นๆ เช่น รถไฟ รถไฟฟ้า เพื่ออํานวยความสะดวกให้แก่ประชาชน เกิดการดูแลอย่างทั่วถึง
สําหรับโครงการเดินเรือคลองผดุงกรุงเกษมเป็นโครงข่ายรองในการเชื่อมต่อระบบขนส่งมวลชนเขตกรุงเทพชั้นในที่มีความแออัดของการจราจรสูง ซึ่งกรุงเทพมหานคร มีการเดินเรือมาแล้วเป็นระยะเวลาหนึ่ง เพื่อทดสอบความหนาแน่นของผู้โดยสาร ซึ่งได้รับการตอบรับเป็นอย่างมาก จึงได้ขยายผลโดยการนําเรือพลังงานไฟฟ้า 100% (Electric Vehicle : EV) เข้ามาเพิ่ม อีก 7 ลํา เพื่อให้บริการแก่ประชาชนอย่างเต็มรูปแบบ ซึ่งถือเป็นการให้บริการเรือโดยสารไฟฟ้าสายแรกของประเทศ นอกจากนี้คลองผดุงกรุงเกษมยังเป็นเส้นทางที่สามารถเชื่อมต่อกับโครงข่ายรถไฟฟ้าได้ถึง 3 สาย ได้แก่ สายสีน้ําเงิน สีม่วง และสายสีส้ม
........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรุงเทพมหานคร เคลียส์ข้อสงสัยการเวนคืนที่ดินเพื่อสร้างทางเชื่อม
วันศุกร์ที่ 27 พฤศจิกายน 2563
กรุงเทพมหานคร เคลียส์ข้อสงสัยการเวนคืนที่ดินเพื่อสร้างทางเชื่อม
กรุงเทพมหานคร เคลียส์ข้อสงสัยการเวนคืนที่ดินเพื่อสร้างทางเชื่อม "หมอชิตคอมเพล็กซ์" เอื้อประโยชน์ต่อนายทุน
วันพฤหัสบดีที่ 26 พฤศจิกายน พ.ศ. 2563 นายไทวุฒิ ขันแก้ว ผู้อํานวยการสํานักการโยธา กรุงเทพมหานคร ชี้แจงว่า การเวนคืนที่ดินบริเวณซอยวิภาวดีรังสิต 5 ด้านหลังสถานีขนส่งหมอชิต ตามพระราชกฤษฎีกากําหนดเขตที่ดินที่จะเวนคืน ในท้องที่แขวงจอมพล เขตจตุจักร กรุงเทพมหานคร พ.ศ. 2563 เพื่อใช้ในการก่อสร้างและขยายทางหลวงท้องถิ่นสายทางยกระดับเชื่อมระหว่างอาคารอู่จอดและซ่อมบํารุงรถไฟฟ้ากับถนนวิภาวดีรังสิต สืบเนื่องจากหน่วยงานที่เกี่ยวข้อง ประกอบด้วย คณะกรรมการจัดระบบการจราจรทางบก (คจร.) กระทรวงการคลัง (กรมธนารักษ์) กรมการขนส่งทางบก และบริษัท ขนส่ง จํากัด ได้มีการประชุมหารือเกี่ยวกับการพัฒนาที่ดินบริเวณสถานีขนส่งหมอชิตให้เป็นสถานีขนส่งกลาง (Inter – Model Terminal) โดยพัฒนาพื้นที่ส่วนหนึ่งเป็นโรงจอดและซ่อมบํารุงรถไฟฟ้าและอีกส่วนหนึ่งเป็นสถานีขนส่งผู้โดยสารระหว่างจังหวัด
การพัฒนาใช้ประโยชน์พื้นที่ดังกล่าวได้มีการออกแบบทาง เป็นทางยกระดับเชื่อมต่อระหว่างสถานีขนส่งกับถนนวิภาวดีรังสิต และมอบให้กรุงเทพมหานครดําเนินการเวนคืนที่ดิน ซึ่งต่อมาคณะรัฐมนตรีได้มีมติเห็นชอบให้ดําเนินโครงการตามผลการประชุมดังกล่าว กรุงเทพมหานครจึงได้เสนอตราพระราชกฤษฎีกากําหนดเขตที่ดินที่จะเวนคืน ในท้องที่แขวงจอมพล เขตจตุจักร กรุงเทพมหานคร เพื่อดําเนินงานจัดกรรมสิทธิ์อสังหาริมทรัพย์ตามขั้นตอนของกฎหมาย โดยมีการเสนอตราพระราชกฤษฎีกากําหนดเขตที่ดินที่จะเวนคืนฉบับแรกเมื่อปี พ.ศ.2542 แต่ยังดําเนินการไม่แล้วเสร็จ จึงได้ตราต่ออายุพระราชกฤษฎีกาต่อเนื่องมาอีก 2 ฉบับ ซึ่งฉบับปัจจุบันคือ พระราชกฤษฎีกากําหนดเขตที่ดินที่จะเวนคืน ในท้องที่แขวงจอมพล เขตจตุจักร กรุงเทพมหานคร พ.ศ. 2563 ประกาศใช้บังคับ เมื่อวันที่ 22 สิงหาคม 2563 มีกําหนดใช้บังคับ 4 ปี
สําหรับผลที่จะได้รับจากการเวนคืนที่ดินดังกล่าว โครงการก่อสร้างสายทางยกระดับเชื่อมระหว่างสถานีขนส่งหมอชิตกับถนนวิภาวดีรังสิต เป็นโครงการที่ดําเนินการเพื่อรองรับโครงการพัฒนาที่ราชพัสดุบริเวณหมอชิต (เดิม) ซึ่งในอนาคตจะเป็นจุดศูนย์กลางของการคมนาคมขนส่งขนาดใหญ่ จึงจําเป็นต้องมีมาตรการบริหารจัดการจราจรรองรับระบบการคมนาคมดังกล่าว เมื่อก่อสร้างและเสร็จจะช่วยบรรเทาปัญหาการจราจรบนถนนพื้นราบได้มาก เนื่องจากรถยนต์และรถโดยสารสามารถที่จะเข้าออกสู่บริเวณสถานีขนส่งได้โดยตรง โดยไม่ต้องวิ่งตรงไปสะสมกับปริมาณรถยนต์ในพื้นถนนแนวราบ ซึ่งหากไม่มีทางยกระดับดังกล่าว ในอนาคตเมื่อมีการพัฒนาพื้นที่ตามโครงการแล้วเสร็จ จะทําให้เกิดปัญหาการจราจรติดขัดอย่างมากในพื้นที่รอบโครงการดังเช่นในปัจจุบัน ทั้งนี้ ผู้ได้รับผลกระทบจากการเวนคืนจะได้รับค่าทดแทนความเสียหายจากการถูกเวนคืนตามหลักเกณฑ์ วิธีการที่กฎหมายกําหนดให้ไว้ตามพระราชบัญญัติว่าด้วยการเวนคืนและการได้มาซึ่งอสังหาริมทรัพย์ พ.ศ.2562
...................
รัฐบาลไทย-ข่าวทำเนียบรัฐบาล-คณะทำงานจัดการองค์ความรู้ “ดีอีเอส” จัดทำแผนปี 2564 มุ่งพัฒนาไปสู่องค์กรแห่งการเรียนรู้
วันศุกร์ที่ 27 พฤศจิกายน 2563
คณะทํางานจัดการองค์ความรู้ “ดีอีเอส” จัดทําแผนปี 2564 มุ่งพัฒนาไปสู่องค์กรแห่งการเรียนรู้
คณะทํางานจัดการองค์ความรู้ “ดีอีเอส” จัดทําแผนปี 2564 มุ่งพัฒนาไปสู่องค์กรแห่งการเรียนรู้
เมื่อวันที่ 27 พฤศจิกายน 2563 นางปิยนุช วุฒิสอน ผู้ตรวจราชการกระทรวงดิจิทัลเพื่อเศรษฐกิจและสังคม เป็นประธานการประชุมคณะทํางานจัดการองค์ความรู้ ครั้งที่ 1-2563 ซึ่งประธานฯ มอบนโยบายเกี่ยวกับการทํางานของคณะทํางานจัดการองค์ความรู้สํานักงานปลัดกระทรวงดิจิทัลเพื่อเศรษฐกิจและสังคม และคณะทํางานผู้ดูแลข้อมูลของหน่วยงาน (Admin) โดยที่ประชุมพิจารณาแผนการจัดการองค์ความรู้ (KM) สป.ดศ.ประจําปีงบประมาณ 2564 ตามที่ฝ่ายเลขานุการฯ เสนอเพื่อใช้เป็นแนวทางในการพัฒนาองค์ความรู้และการจัดการองค์ความรู้ และพัฒนาไปสู่องค์กรแห่งการเรียนรู้ ณ ห้องประชุม 802 ชั้น 8 สํานักงานปลัดกระทรวงดิจิทัลเพื่อเศรษฐกิจและสังคม ศูนย์ราชการฯ แจ้งวัฒนะ ทั้งนี้ คณะทํางานจัดการองค์ความรู้ ฯ มีหน้าที่กําหนดแนวทางการจัดการความรู้และจัดทําแผนจัดการความรู้ของสํานักงานปลัดกระทรวงดิจิทัลฯ รวมทั้งพิจารณาเนื้อหาหลักสูตร e -Learning ที่เป็นองค์ความรู้ด้านดิจิทัลและด้านอื่นๆที่เกี่ยวข้อง นํามาใช้ในการอบรมเพิ่มทักษะความรู้ให้แก่เจ้าหน้าที่และบุคลากรภายในองค์กรต่อไป
*****************
รัฐบาลไทย-ข่าวทำเนียบรัฐบาล-นายกฯ มุ่งยกระดับการค้าการลงทุน ส่งเสริมผู้ประกอบการรายย่อยผ่านเศรษฐกิจดิจิทัล ในเวทีงานแสดงสินค้าจีน-อาเซียน ครั้งที่ 17 (CAEXPO)
วันศุกร์ที่ 27 พฤศจิกายน 2563
นายกฯ มุ่งยกระดับการค้าการลงทุน ส่งเสริมผู้ประกอบการรายย่อยผ่านเศรษฐกิจดิจิทัล ในเวทีงานแสดงสินค้าจีน-อาเซียน ครั้งที่ 17 (CAEXPO)
นายกฯ มุ่งยกระดับการค้าการลงทุน ส่งเสริมผู้ประกอบการรายย่อยผ่านเศรษฐกิจดิจิทัล ในเวทีงานแสดงสินค้าจีน-อาเซียน ครั้งที่ 17 (CAEXPO)
วันนี้ (วันศุกร์ที่ 27 พฤศจิกายน 2563) เวลา 11.00 น. (ซึ่งตรงกับเวลา 12.00 ณ นครหนานหนิง เขตปกครองตนเองกว่างซีจ้วง สาธารณรัฐประชาชนจีน) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้กล่าวถ้อยแถลงในพิธีเปิดงานแสดงสินค้าจีน-อาเซียน ครั้งที่ 17 (China-ASEAN Expo: CAEXPO) ผ่านระบบการประชุมทางไกล โดยสรุปสาระสําคัญดังนี้
นายกรัฐมนตรียินดี และชื่นชมรัฐบาลจีนที่ได้จัดการแสดงสินค้าครั้งนี้ขึ้น ภายใต้ข้อจํากัดและความท้าทายของโรคโควิด-19 สถานการณ์โควิด-19 ทําให้เห็นถึงความสําคัญของมิตรภาพและความร่วมมือระหว่างประเทศที่ต้องร่วมกันก้าวผ่านข้อจํากัดเดิม สู่วิถีปกติใหม่ร่วมกัน งานแสดงสินค้าจีน-อาเซียนในปีนี้ ถือเป็นกิจกรรมที่สําคัญเป็นพิเศษเนื่องจากรัฐบาลและหน่วยงานภาครัฐได้ร่วมกันส่งเสริมการปรับแนวทางการดําเนินธุรกิจให้สอดคล้องกับวิถีปกติใหม่ รวมทั้งเร่งแสวงหาและเสริมสร้างโอกาสทางเศรษฐกิจให้แก่ภาคเอกชน ทั้งด้านการค้า การลงทุน การบริการ และการท่องเที่ยว โดยจะส่งเสริมการใช้เทคโนโลยีที่ทันสมัยเพื่อทําให้ทุกภาคส่วนเชื่อมั่นว่า “เราจะผ่านพ้นวิกฤตครั้งนี้ไปด้วยกันและฟื้นตัวกลับมาได้ดีกว่าเดิม”
นายกรัฐมนตรีเน้นย้ําถึงการยกระดับความตกลงการค้าเสรีอาเซียน-จีน ซึ่งในปีนี้ถือเป็นวาระพิเศษครบรอบ 10 ปีจึงควรใช้โอกาสพิเศษนี้สานต่อความร่วมมือให้หลากหลาย ทั้งด้านเศรษฐกิจดิจิทัล การพัฒนาโครงสร้างพื้นฐานด้านดิจิทัลที่ประชาชนสามารถเข้าถึงได้ รวมไปถึงการพัฒนานวัตกรรมทางการเงิน การเสริมสร้างขีดความสามารถให้กับผู้ประกอบการ MSMEs Start-ups และผู้ประกอบการท้องถิ่น ซึ่งเป็นส่วนสําคัญในการขับเคลื่อนเศรษฐกิจฐานราก พร้อมกล่าวย้ําถึงโอกาสการสถาปนาความสัมพันธ์ทางการทูตไทย-จีน ครบรอบ 45 ปี ในปีนี้ และฉลองครบรอบ 30 ปี อาเซียน-จีน ในปีหน้า จึงขอให้ทุกภาคส่วนร่วมแรงร่วมใจ เป็นอันหนึ่งอันเดียวกันในการฝ่าฟันวิกฤตครั้งนี้เพื่อให้ภูมิภาคของเราธํารงไว้ซึ่งความมั่นคง มั่งคั่ง และยั่งยืน บนพื้นฐานของการมีคุณภาพชีวิตที่ดียิ่งขึ้นของทุกคน
อนึ่ง งานแสดงสินค้าจีน-อาเซียน ครั้งที่ 17 มีกําหนดจัดขึ้นระหว่างวันที่ 27 – 30 พฤศจิกายน 2563 ณ นครหนานหนิง เขตปกครองตนเองกว่างซีจ้วง สาธารณรัฐประชาชนจีน โดยจะมีการจัดแสดงสินค้าและนิทรรศการ ณ ศูนย์นิทรรศการและการประชุมนานาชาติหนานหนิง และผ่านช่องทางออนไลน์ รวมทั้งจะมีกิจกรรมเฉลิมฉลอง
ในโอกาสครบรอบ 10 ปี การจัดตั้งเขตการค้าเสรีอาเซียน-จีน และการครบรอบ 45 ปี ความสัมพันธ์ทางการทูตไทย-จีน ด้วย
รัฐบาลไทย-ข่าวทำเนียบรัฐบาล-นายกฯ เป็นประธานพิธีลงนามสัญญาจัดหาวัคซีนโควิด-19 โดยการจองล่วงหน้า มั่นใจไทยมีวัคซีนใช้ในปี 64  เผยพระมหากรุณาธิคุณ ร.10 พระราชทานให้ บจก.สยามไบโอไซเอนซ์รับถ่ายทอดเทคโนโลยีการผลิต
วันศุกร์ที่ 27 พฤศจิกายน 2563
นายกฯ เป็นประธานพิธีลงนามสัญญาจัดหาวัคซีนโควิด-19 โดยการจองล่วงหน้า มั่นใจไทยมีวัคซีนใช้ในปี 64  เผยพระมหากรุณาธิคุณ ร.10 พระราชทานให้ บจก.สยามไบโอไซเอนซ์รับถ่ายทอดเทคโนโลยีการผลิต
นายกฯ เป็นประธานพิธีลงนามสัญญาจัดหาวัคซีนโควิด-19 โดยการจองล่วงหน้า มั่นใจไทยมีวัคซีนใช้ในปี 64  เผยพระมหากรุณาธิคุณ ร.10 พระราชทานให้ บจก.สยามไบโอไซเอนซ์รับถ่ายทอดเทคโนโลยีการผลิตวัคซีน
วันนี้ (27 พ.ย. 63) เวลา 14.00 น. นายอนุชา บูรพชัยศรี โฆษกประจําสํานักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีลงนามในสัญญาการจัดหาวัคซีน COVID-19 โดยการจองล่วงหน้าและสัญญาการจัดซื้อวัคซีน ระหว่างสถาบันวัคซีนแห่งชาติ ระหว่างกระทรวงสาธารณสุขกับบริษัท AstraZeneca จํากัด โดยมี พลอากาศเอก สถิตย์พงษ์ สุขวิมล เลขาธิการพระราชวังและประธานกรรมการ บริษัท สยามไบโอไซเอนซ์ จํากัด นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข นายสาธิต ปิตุเตชะ รัฐมนตรีช่วยว่าการกระทรวงสาธารณสุข ผู้แทนหน่วยงานภาครัฐ ภาคเอกชน และทูตานุทูต ร่วมเป็นสักขีพยานพิธีลงนามระหว่างนายแพทย์โอภาส การย์กวินพงศ์ อธิบดีกรมควบคุมโรค นายแพทย์นคร เปรมศรี ผู้อํานวยการสถาบันวัคซีนแห่งชาติ และนายเจมส์ ทีก ประธานบริษัท AstraZeneca (ประเทศไทย) ณ ตึกสันติไมตรี (หลังใน) ทําเนียบรัฐบาล
นายกรัฐมนตรีกล่าวสํานึกในพระมหากรุณาธิคุณจากพระบาทสมเด็จพระเจ้าอยู่หัวมหาวชิราลงกรณ บดินทรเทพยวรางกูร พระราชทานความร่วมมือบริษัท สยามไบโอไซเอนซ์ จํากัด ซึ่งเป็นบริษัทในพระปรมาภิไธย ในการถ่ายทอดเทคโนโลยีที่เป็นประโยชน์ รัฐบาลพร้อมน้อมนําพระราโชบายสมเด็จพระเจ้าอยู่หัวรัชกาลที่ 9 และรัชกาลที่ 10 รักษา สืบสาน ต่อยอด เพื่อสร้างความมั่นคง มั่งคั่ง ยั่งยืน ให้แก่ประเทศชาติ ดูแลสุขภาพประชาชนคนไทยไม่ให้มีโรคภัยไข้เจ็บเพื่อเตรียมความพร้อมในอนาคต
นายกรัฐมนตรียังย้ําว่า รัฐบาลตระหนึกถึงความสําคัญในการป้องกันการแพร่ระบาดของโรคโควิด-19 และสนับสนุนกระทรวงสาธารณสุขและทุกภาคส่วนในการจัดหาวัคซีนโควิด-19 ถือว่าโครงการใกล้จะบรรลุเป้าหมาย ทั้งนี้ คาดว่าจะไทยจะมีวัคซีนป้องกันโควิด-19 ใช้ภายในปี 2564 เมื่อได้รับวัคซีนมาแล้ว ยังต้องเตรียมความพร้อมทั้งการบรรจุภัณฑ์ การขนส่ง การแจกจ่ายให้ประชาชนทุกคนเข้าถึงวัคซีนที่เป็นสินค้าสาธารณะ เพื่อลดภาระค่าใช้จ่ายทางการแพทย์ ขณะเดียวกัน รัฐบาลยังจัดเตรียมกองทุนเพื่อสนับสนุนการวิจัยพัฒนาให้ประเทศไทยสามารถผลิตวัคซีนป้องกันโควิด-19 ได้เอง โดยนายกรัฐมนตรีย้ําความมุ่งมั่นของรัฐบาล เน้นดูแลสุขภาพคนไทยควบคู่ไปกับการสร้างรายได้แก่ให้ประเทศ ฟื้นฟูเศรษฐกิจด้วย
อนึ่ง นาย Pascal Soriot ประธานกรรมการ บริษัท AstraZeneca จํากัด ยังได้ร่วมเป็นสักขีพยานผ่านระบบการประชุมทางไกลผ่านจอภาพ โดยแสดงยินดีรัฐบาลที่ดําเนินการประเทศไทยประสบความสําเร็จในการควบคุมสถานการณ์แพร่ระบาดโรคไวรัสโคโรนา 2019 จนเป็นที่ยอมรับนอกจากนี้ ยังชื่นชมความมุ่งมั่นของรัฐบาลไทยและหน่วยงานสาธารณสุขที่มีส่วนร่วมในการพัฒนาวัคซีนป้องกันโควิด-19 จะทําให้ประเทศไทยจะเป็นส่วนสําคัญที่ทําให้เกิดการเข้าถึงวัคซีนป้องกันโควิด-19 ในระดับภูมิภาคอาเซียนอย่างแพร่หลายอีกด้วย
..............
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-คกก. เห็นชอบ 8 ยุทธศาสตร์ แผนปฏิบัติการด้านการป้องกันและปราบปรามการฟอกเงิน พร้อมเร่งยกระดับผลปฏิบัติตามมารฐานสากลด้าน AML/CFT 5 ข้อ ภายใน ปี 64
วันศุกร์ที่ 27 พฤศจิกายน 2563
คกก. เห็นชอบ 8 ยุทธศาสตร์ แผนปฏิบัติการด้านการป้องกันและปราบปรามการฟอกเงิน พร้อมเร่งยกระดับผลปฏิบัติตามมารฐานสากลด้าน AML/CFT 5 ข้อ ภายใน ปี 64
คกก. เห็นชอบ 8 ยุทธศาสตร์ แผนปฏิบัติการด้านการป้องกันและปราบปรามการฟอกเงิน พร้อมเร่งยกระดับผลปฏิบัติตามมารฐานสากลด้าน AML/CFT 5 ข้อ ภายใน ปี 64
วันนี้ (27 พ.ย. 63) เวลา 13.30 น. ณ ห้องประชุม 301 ตึกบัญชาการ 1 ทําเนียบรัฐบาล นายวิษณุ เครืองาม รองนายกรัฐมนตรี เป็นประธานในการประชุมคณะกรรมการประสานและกํากับการขับเคลื่อนยุทธศาสตร์ด้านการป้องกันและปราบปรามการฟอกเงินและการต่อต้านการสนับสนุนทางการเงินแก่การก่อการร้าย ที่ประชุมได้รับทราบความคืบหน้าการจัดทํากฎหมายที่เกี่ยวกับผู้รับประโยชน์ที่แท้จริงของนิติบุคคลและบุคคลที่มีการตกลงกันทางกฎหมาย และกฎหมายที่เกี่ยวข้องกับองค์กรไม่แสวงหากําไรไทยและต่างประเทศ และผลการดําเนินงานขับเคลื่อนกิจกรรมภายใต้ยุทธศาสตร์ด้านการป้องกันและปราบปรามการฟอกเงินและการต่อต้านการสนับสนุนทางการเงินแก่การก่อการร้าย (AML/CFT)
ที่ประชุมได้มีการพิจารณาและเห็นชอบ (ร่าง) แผนปฏิบัติการด้านการป้องกันและปราบปรามการฟอกเงิน และการต่อต้านการสนับสนุนทางการเงินแก่การก่อการร้าย ประจําปีงบประมาณ พ.ศ. 2564 ซึ่งประกอบด้วย 8 ยุทธศาสตร์ ได้แก่ 1. กลไกการป้องกันสถาบันการเงินและผู้ประกอบอาชีพที่ไม่ใช่สถาบันการเงิน 2. ระบบการป้องกันองค์กรไม่แสวงหากําไร/นิติบุคคล 3. ยกระดับงานด้านข่าวกรองทางการเงิน 4. การบูรณาการบังคับใช้กฏหมาย และการดําเนินการกับทรัพย์สิน 5. ยกระดับการดําเนินคดีอาญาฟอกเงิน และการสนับสนุนทางการเงินแก่การก่อการร้าย 6. เครือข่ายความร่วมมือและความเป็น หุ้นส่วนเชิงยุทธศาสตร์ 7. พัฒนาระบบการบริหารจัดการให้เป็นไปตามมาตรฐานสากล และ 8. การใช้นวัตกรรมทางเทคโนโลยีเพื่อสนับสนุนการดําเนินงาน โดยในปี 2564 มีหน่วยงานที่เกี่ยวข้องเพิ่มขึ้น 6 หน่วยงาน ได้แก่ กรมการค้าต่างประเทศ สํานักข่าวกรองแห่งชาติ กระทรวงการพัฒนาสังคมและความมั่นคงของมนุษย์ สํานักงานพระพุทธศาสนาแห่งชาติ กองอํานวยการรักษาความมั่นคงภายในราชอาณาจักร และกรทรวงการต่างประเทศ พร้อมทั้งพิจารณาประเด็นการขอยกระดับผลปฏิบัติตามมารฐานสากลด้าน AML/CFT ต่อกลุ่ม Asia Pacific Group on Money Laundering (APG) ในปี พ.ศ. 2564 ซึ่ง คาดว่าจะสามารถดําเนินการได้เร็วขึ้น โดยสามารถยกระดับข้อแนะนําได้อีก 5 ข้อ ภายในปี 2564 เพื่อให้ APG พิจารณายกระดับเป็นกลุ่ม Regular Follow-up (กลุ่มที่มีการปฏิบัติสอดคล้องกับมาตรฐานสากลในระดับดี)
----------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-อนุชา เชิญชวนชาวพุทธร่วมสวดมนต์ ถวายพระพรชัยมงคล พระพันปีหลวง ในหลวง ร.10 และสมเด็จพระราชินี เสาร์ที่ 28 พ.ย เวลา 16.00 น. ณ พระอุโบสถวัดพระศรีรัตนศาสดาราม
วันศุกร์ที่ 27 พฤศจิกายน 2563
อนุชา เชิญชวนชาวพุทธร่วมสวดมนต์ ถวายพระพรชัยมงคล พระพันปีหลวง ในหลวง ร.10 และสมเด็จพระราชินี เสาร์ที่ 28 พ.ย เวลา 16.00 น. ณ พระอุโบสถวัดพระศรีรัตนศาสดาราม
อนุชา เชิญชวนชาวพุทธร่วมสวดมนต์ ถวายพระพรชัยมงคล พระพันปีหลวง ในหลวง ร.10 และสมเด็จพระราชินี เสาร์ที่ 28 พ.ย เวลา 16.00 น. ณ พระอุโบสถวัดพระศรีรัตนศาสดาราม
นายอนุชา นาคาศัย รัฐมนตรีประจําสํานักนายกรัฐมนตรี เปิดเผยว่า ตามที่มหาเถรสมาคมมีมติเห็นชอบให้สํานักงานพระพุทธศาสนาแห่งชาติจัดพิธีเจริญพระพุทธมนต์ ถวายพระพรชัยมงคลแด่สมเด็จพระนางเจ้าสิริกิติ์ พระบรมราชชนนีพันปีหลวง พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ประจําปี พ.ศ. 2563 ซึ่งกําหนดจัดเดือนละ 1 ครั้ง เป็นจํานวนทั้งหมด 12 ครั้ง
สําหรับเดือนพฤศจิกายน 2563 จะมีการจัดพิธีเจริญพระพุทธมนต์ ในวันเสาร์ที่ 28 พฤศจิกายน 2563 ซึ่งเป็นการจัดพิธีครั้งที่ 11 ประจําปี พ.ศ. 2563 โดยสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก จะเดินทางมาเป็นประธานฝ่ายสงฆ์ และมีสมเด็จพระราชาคณะ รองสมเด็จพระราชาคณะ พระราชาคณะ พระสังฆาธิการทุกระดับ ทุกวัด ในเขตกรุงเทพมหานคร ประมาณ 500 รูป ร่วมพิธีครั้งนี้ด้วย
โอกาสนี้ จึงขอเชิญชวนพุทธศาสนิกชนในพื้นที่กรุงเทพมหานครและพื้นที่ใกล้เคียง ร่วมบําเพ็ญกุศลในพิธีเจริญพระพุทธมนต์โดยพร้อมเพรียงกัน ในวันเสาร์ที่ 28 พฤศจิกายน 2563 เวลา 16.00 น. ณ พระอุโบสถวัดพระศรีรัตนศาสดาราม ในพระบรมมหาราชวัง โดยพร้อมเพรียงกัน
......................................
รัฐบาลไทย-ข่าวทำเนียบรัฐบาล-รมว.แรงงาน เปิดเวทีการประชุมวิชาการประกันสังคม ประจำปี 2563
วันศุกร์ที่ 27 พฤศจิกายน 2563
รมว.แรงงาน เปิดเวทีการประชุมวิชาการประกันสังคม ประจําปี 2563
รัฐมนตรีว่าการกระทรวงแรงงาน เปิดเวทีการประชุมวิชาการประกันสังคม ประจําปี 2563 แลกเปลี่ยนความคิดเห็นในหัวข้อ “Moving toward a New Normal : สปส. ขับเคลื่อนสู่ชีวิต วิถีใหม่” ช่วยเหลือผู้ประกอบกิจการ ผู้ใช้แรงงานซึ่งได้รับผลกระทบจากการแพร่ระบาดโรคโควิด
วันที่ 27 พฤศจิกายน 2563 เวลา 13.30 น. นายสุชาติ ชมกลิ่น รัฐมนตรีว่าการกระทรวงแรงงาน เป็นประธานในพิธีเปิดเวทีการประชุมวิชาการประกันสังคม ประจําปี 2563 ครั้งที่ 15 ภายใต้หัวข้อ “Moving toward a New Normal : สปส. ขับเคลื่อนสู่ชีวิต วิถีใหม่” พร้อมมอบโล่เกียรติคุณการให้บริการยอดเยี่ยมโครงการสํารวจความพึงพอใจผู้รับบริการที่มีต่อสํานักงานประกันสังคม ปี 2563 โดยมีนายสุทธิ สุโกศล ปลัดกระทรวงแรงงาน พร้อมด้วยผู้บริหารระดับสูงสังกัดกระทรวงแรงงาน เข้าร่วมการประชุมในครั้งนี้ ณ ห้องแกรนด์บอลรูม โรงแรมมิราเคิล แกรนด์ คอนเวชั่น กรุงเทพฯ
รัฐมนตรีว่าการกระทรวงแรงงาน กล่าวว่า รัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และ พลเอกประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ได้เน้นย้ําความสําคัญในการขับเคลื่อนประเทศภายหลังการแพร่ระบาดของเชื้อไวรัส COVID – 19 คลี่คลาย โดยนํานโยบาย “รวมไทย สร้างชาติ” มาดําเนินการควบคู่ไปกับแนวทางที่ต้องปรับเปลี่ยนสู่วิถีชีวิตใหม่ “New Normal” เพื่อช่วยเหลือผู้ประกอบการ ผู้ใช้แรงงาน ซึ่งได้รับผลกระทบจากการนํามาตรการป้องกันโรคโควิด – 19 ประกาศใช้ ซึ่งทําให้ต้องหยุดกิจการ กิจกรรมต่างๆ โรงเรียนต้องหยุดการเรียน/ การสอน เว้นระยะห่างทางสังคม ตลอดจนการทํางานอยู่ที่บ้าน โดย สํานักงานประกันสังคมเป็นหน่วยงานสําคัญของภาครัฐที่รองรับภารกิจในการช่วยเหลือผู้ประกอบการ และผู้ประกันตนที่ได้รับผลกระทบ ได้แก่ การลดอัตราเงินสมทบ การเพิ่มสิทธิประโยชน์กรณีว่างงาน (การจ่าย 62%) และการส่งเสริมการปล่อยสินเชื่อดอกเบี้ยต่ําให้สถานประกอบการ เป็นต้น
การจัดประชุมวิชาการประกันสังคมฯ ในครั้งนี้ เป็นการให้ความรู้ สร้างความเข้าใจ และเตรียมความพร้อมให้ผู้ประกันตน นายจ้าง รวมถึงผู้บริหารกระทรวงแรงงาน สํานักงานประกันสังคม ซึ่งจะเป็นผู้แทนของสํานักงานประกันสังคมในการให้ความรู้ เกี่ยวกับระบบการดูแลสุขภาพกาย สุขภาพใจ และสถานะทางการเงิน รวมถึงเป็นโอกาสอันดีที่ได้มารับทราบประสบการณ์ในการป้องกันและแก้ไขปัญหาที่เผชิญกับภาวะวิกฤต และการเผชิญกับวิถีการทําธุรกิจ การใช้ชีวิตที่เปลี่ยนไป รวมไปถึงการแสดงความคิดเห็นของนักวิชาการ ผู้ทรงคุณวุฒิ ผู้ที่มีส่วนเกี่ยวข้องที่สําคัญคือ ผู้ใช้แรงงาน นายจ้าง และภาครัฐ รวมทั้งจัดนิทรรศการให้ความรู้เกี่ยวกับรูปแบบ กระบวนการทํางานของธุรกิจ และความรู้ ความสามารถ ทักษะการทํางานของแรงงานในชีวิตวิถีใหม่ ตลอดจน สาระดีๆ จากการอภิปรายเรื่อง “ชวนกันคิดเรื่อง...ประกันสังคม” เพื่อนําไปใช้ในการ “ก้าวสู่วิถีชีวิตใหม่” มีแนวทางในการสร้างคุณภาพชีวิตที่ดีของผู้ประกันตน รวมทั้งได้นําความรู้ ประสบการณ์ไปใช้ในการทํางานร่วมกันให้เกิดประโยชน์สูงสุดต่อไป นายสุชาติ กล่าวในตอนท้าย
รัฐบาลไทย-ข่าวทำเนียบรัฐบาล-สมัครด่วน ก.แรงงาน จัดเวทีประลองฝีมือคนพิการแห่งชาติ ครั้งที่ 10
วันศุกร์ที่ 27 พฤศจิกายน 2563
สมัครด่วน ก.แรงงาน จัดเวทีประลองฝีมือคนพิการแห่งชาติ ครั้งที่ 10
กระทรวงแรงงาน โดยกรมพัฒนาฝีมือแรงงาน เปิดรับสมัครคนพิการเข้าประลองโชว์ศักยภาพ ในการแข่งขันฝีมือคนพิการแห่งชาติ ครั้งที่ 10
นายธวัช เบญจาทิกุล อธิบดีกรมพัฒนาฝีมือแรงงาน (กพร.) กระทรวงแรงงาน เปิดเผยว่า ในปี พ.ศ.2546 คณะรัฐมนตรีมีมติอนุมัติให้กระทรวงแรงงาน โดย กพร.เป็นหน่วยงานหลักร่วมกับหน่วยงานและองค์กรที่เกี่ยวข้องกับคนพิการจัดงานแข่งขันฝีมือคนพิการแห่งชาติ 2 ปี ต่อ 1 ครั้ง โดยเริ่มจัดการแข่งขันครั้งแรกขึ้นเมื่อวันที่ 30 – 31 สิงหาคม 2546 ณ อาคารกีฬาเวสน์ 2 ศูนย์เยาวชนกรุงเทพมหานคร (ไทย-ญี่ปุ่น) ทั้งนี้ รัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีนโยบายในการส่งเสริมแรงงานกลุ่มเปราะบางโดยเฉพาะแรงงานคนพิการให้มีศักยภาพในการประกอบอาชีพ ลดความเหลื่อมล้ําทางสังคม สอดคล้องกับนโยบายของนายสุชาติ ชมกลิ่น รัฐมนตรีว่าการกระทรวงแรงงาน และศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน ที่มอบหมายให้กพร.มุ่งเน้นพัฒนาทักษะและขีดความสามารถของแรงงานคนพิการให้ได้รับการพัฒนาฝีมือทางด้านอาชีพสามารถเสริมแรงงานที่กําลังขาดแคลนในปัจจุบัน
นายธวัช กล่าวต่อไปว่า การแข่งขันฝีมือแรงงานคนพิการแห่งชาติ ครั้งที่ 10 มีชื่อในการจัดงานว่า Abilympics Thailand 2021 มีสาขาที่จัดการแข่งขันแบ่งออกเป็น 4 กลุ่มสาขาอาชีพ จํานวนทั้งสิ้น 15 สาขา ประกอบด้วย 1. กลุ่มสาขาอาชีพหัตถกรรม ได้แก่ สาขาสานตะกร้า ถักโครเชต์ เย็บปักถักร้อย ถักนิตติ้ง วาดภาพระบายสี 2. กลุ่มสาขาอาชีพเทคโนโลยีการสื่อสาร ได้แก่ สาขาออกแบบคาแรคเตอร์ ออกแบบเว็บเพจ ออกแบบสิ่งพิมพ์ ถ่ายภาพในสตูดิโอ ออกแบบโปสเตอร์ พิมพ์เอกสารด้วยโปรแกรมไมโครซอฟท์เวิร์ด 3. กลุ่มสาขาอาชีพอุตสาหกรรม ได้แก่ สาขาออกแบบสถาปัตยกรรมการก่อสร้างด้วยโปรแกรมคอมพิวเตอร์ ออกแบบเพื่องานอุตสาหกรรมด้วยโปรแกรมคอมพิวเตอร์ และ 4. กลุ่มสาขาอาชีพบริการ ได้แก่ สาขาตัดเย็บเสื้อผ้าสตรี ระดับพื้นฐาน ตัดเย็บเสื้อผ้าบุรุษจะเปิดรับสมัครตั้งแต่วันที่ 4 มกราคม 2564 – 12 กุมภาพันธ์ 2564 ณ สถาบันพัฒนาฝีมือแรงงาน (สพร.) และสํานักงานพัฒนาฝีมือแรงงานทุกจังหวัด (สนพ.) ซึ่งคุณสมบัติของผู้สมัครต้องมีสัญชาติไทย เป็นคนพิการตามประกาศกระทรวงพัฒนาการสังคมและความมั่นคงของมนุษย์ เรื่อง ประเภทและหลักเกณฑ์ความพิการ ฉบับที่ 2 และต้องแสดงตนครบทั้ง 3 ข้อ ได้แก่ 1) ใบสมัคร ตามแบบ สฐ.102 2) บัตรประจําตัวประชาชน 3) สําเนาสมุดประจําตัวคนพิการ โดยจะแข่งขันในวันที่ 7 พฤษภาคม 2564 ประกาศผลและมอบรางวัลวันที่ 8 พฤษภาคม 2564 ณ อาคาร 6 ศูนย์แสดงสินค้าและการประชุม อิมแพ็ค เมืองทองธานี อําเภอปากเกร็ด จังหวัดนนทบุรี ซึ่งผู้แข่งขันที่ชนะเลิศจะได้รับรางวัลเหรียญทอง รางวัลละ 30,000 บาท เหรียญเงิน 15,000 บาท เหรียญทองแดง 9,000 บาท และรางวัลชมเชย 3,000 บาท
“การแข่งขันฯ ช่วยยกระดับมาตรฐานฝีมือคนพิการให้สูงขึ้นสามารถพัฒนาไปสู่มาตรฐานสากล ยกฐานะทางเศรษฐกิจและสังคมของคนพิการ และเปิดโอกาสให้คนพิการได้แสดงความสามารถเป็นที่ยอมรับของสังคม
ให้สังคมได้มองเห็นคุณค่า ความสามารถ และช่วยเพิ่มโอกาสแก่คนพิการในการประกอบอาชีพได้อีกทางหนึ่ง
จึงขอเชิญชวนคนพิการที่สนใจทุกท่านร่วมประลองทักษะฝีมือในครั้งนี้ เพื่อพิสูจน์ศักยภาพที่ท่านมีให้ประจักษ์แก่
พี่น้องแรงงานได้ชื่นชมยินดีครับ” อธิบดี กพร.กล่าว
รัฐบาลไทย-ข่าวทำเนียบรัฐบาล-รองปลัดฯ วรวรรณ ลงพื้นที่สมุทรสงคราม ตรวจเยี่ยมสถานประกอบการที่ได้เงินสินเชื่อกองทุนพัฒนาเอสเอ็มอีตามแนวประชารัฐ
วันศุกร์ที่ 27 พฤศจิกายน 2563
รองปลัดฯ วรวรรณ ลงพื้นที่สมุทรสงคราม ตรวจเยี่ยมสถานประกอบการที่ได้เงินสินเชื่อกองทุนพัฒนาเอสเอ็มอีตามแนวประชารัฐ
นางวรวรรณ ชิตอรุณ รองปลัดกระทรวงอุตสาหกรรม ลงพื้นที่ตรวจเยี่ยมบริษัท เจม เพลส พร๊อพเพิร์ตี้ จํากัด อําเภออัมพวา จังหวัดสมุทรสงคราม
วันนี้ (27 พฤศจิกายน 2563) นางวรวรรณ ชิตอรุณ รองปลัดกระทรวงอุตสาหกรรม ลงพื้นที่ตรวจเยี่ยมบริษัท เจม เพลส พร๊อพเพิร์ตี้ จํากัด อําเภออัมพวา จังหวัดสมุทรสงคราม เป็นผู้ประกอบกิจการธุรกิจโรงแรม โดยบริษัทฯ ได้รับการสนับสนุนสินเชื่อกองทุนพัฒนาเอสเอ็มอีตามแนวประชารัฐ เพื่อนําไปก่อสร้างห้องอเนกประสงค์ ห้องครัว ลานอาคาร ห้องนวด และระเบียงรอบอาคาร โดยมีนายชูชาติ ชัยฤทธิเลิศ กรรมการบริษัท เจม เพลส พร๊อพเพิร์ตี้ จํากัด ให้การต้อนรับ และมีนายพิชิต มิทราวงศ์ ผู้ช่วยกรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย นางลักษมี รุจิระมานนท์ อุตสาหกรรมจังหวัดสมุทรสงคราม นางอทิตา กลิ่นสุวรรณ อุตสาหกรรมจังหวัดเพชรบุรี นางสาวอารยา ไสลเพชร อุตสาหกรรมจังหวัดประจวบคีรีขันธ์ นายธงชัย เมืองสนธิ์ อุตสาหกรรมจังหวัดสมุทรสาคร ร่วมลงพื้นที่
รัฐบาลไทย-ข่าวทำเนียบรัฐบาล-รมว.ยุติธรรม​ เปิดแผนปฏิบัติการฯ​ ต่อต้านยาเสพติด​ พ.ศ.​ ๒๕๖๔​ เน้นยึดทรัพย์​ตัดวงจรยาเสพติด​
วันศุกร์ที่ 27 พฤศจิกายน 2563
รมว.ยุติธรรม​ เปิดแผนปฏิบัติการฯ​ ต่อต้านยาเสพติด​ พ.ศ.​ ๒๕๖๔​ เน้นยึดทรัพย์​ตัดวงจรยาเสพติด​
รัฐมนตรีว่าการกระทรวงยุติธรรม เป็นประธานเปิดแผนปฏิบัติการด้านการป้องกันและปราบปรามยาเสพติด พ.ศ. ๒๕๖๔
ในวันศุกร์ที่ ๒๗ พฤศจิกายน ๒๕๖๓ เวลา ๑๓.๐๐ น. ณ ห้องประชุม ชั้น ๒ อาคารอเนกประสงค์ สถาบันวิชาการป้องกันประเทศ (สปท.) ถนนวิภาวดีรังสิต กรุงเทพมหานคร นายสมศักดิ์ เทพสุทิน รัฐมนตรีว่าการกระทรวงยุติธรรมเป็นประธานเปิดแผนปฏิบัติการด้านการป้องกันและปราบปรามยาเสพติด พ.ศ. ๒๕๖๔
โดยมี นายอนุชา นาคาศัย รัฐมนตรีประจําสํานักนายกรัฐมนตรี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรมนายวิชัย ไชยมงคล เลขาธิการคณะกรรมการป้องกันและปราบรามยาเสพติด (ป.ป.ส.)นายคริสโตเฟอร์ ดี. นีลเซน ผู้อํานวยการประจําภูมิภาคตะวันออกไกล สํานักงานปราบปรามยาเสพติดสหรัฐอเมริกา (DEA)และหัวหน้าส่วนราชการทุกหน่วยงานที่เกี่ยวข้องในส่วนกลางและภูมิภาค ทั้งพลเรือน ตํารวจ ทหาร และผู้แทนภาคประชาชน เข้าร่วมฯ
รมว.ยุติธรรม​ กล่าวว่า​ จุดเน้นของแผนปฏิบัติการด้านการป้องกัน​และปราบปราม​ยาเสพติด​ พ.ศ.​ ๒๕๖๔​ เน้นเรื่องการสืบสวนขยายผลทําลายเครือข่ายการค้ายาเสพติดทุกระดับ​ ตัดวงจรทางการเงิน​ ยึดทรัพย์​สิน​กลุ่ม​การค้ายาเสพติด​มิให้นําเงินมาเป็นทุนในการค้ายาเสพติด​หรือขยายธุรกิจ​ผิดกฎหมายต่างๆ​โดยเน้นบูรณาการ​การบังคับใช้​กฎหมาย​ของทุกหน่วยงาน​ที่เกี่ยวข้อง​ ตามหลักนิติธรรม​ซึ่งพลเอกประยุทธ์​ จันทร์​โอชา​ นายกรัฐมนตรี​ ได้มอบนโยบายในการดําเนิน​งาน​ไปแล้ว​
เมื่อวันที่​ ๑๗​ กรกฎาคม​ ๒๕๖๓​ สําหรับ​ในปี​ ๒๕๖๔​ได้กําหนดเป้าหมายการขยายผลและยึดทรัพย์​สิน​เครือข่าย​ยาเสพติด​ ๑๐ ​เท่า​หรือคิดเป็น​ มูลค่า​ทรัพย์สิน​ประมาณ​ ๖,๐๐๐​ ล้านบาท​เพื่อให้การดําเนิน​งาน​แก้ไขปัญ​หายาเสพติด​เป็นไปตามนโยบาย​เร่งด่วน​ของรัฐบาล
**********************************
รัฐบาลไทย-ข่าวทำเนียบรัฐบาล-“พุทธิพงษ์” ร่วมประชุม กบส. ครั้งที่ 3 หารือแผนปฏิบัติการ 3 ปี (2563-2565) และระเบียบข้อบังคับสำนักงานของ สกมช.
วันศุกร์ที่ 27 พฤศจิกายน 2563
“พุทธิพงษ์” ร่วมประชุม กบส. ครั้งที่ 3 หารือแผนปฏิบัติการ 3 ปี (2563-2565) และระเบียบข้อบังคับสํานักงานของ สกมช.
“พุทธิพงษ์” ร่วมประชุม กบส. ครั้งที่ 3 หารือแผนปฏิบัติการ 3 ปี (2563-2565) และระเบียบข้อบังคับสํานักงานของ สกมช.
เมื่อวันที่ 26 พฤศจิกายน 2563 นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานกรรมการบริหารสํานักงานคณะกรรมการการรักษาความมั่นคงปลอดภัยไซเบอร์ (กบส.) ครั้งที่ 3/2563 เพื่อพิจารณาแผนงานของสํานักงานภายใต้แผนปฏิบัติการ 3 ปี (2563-2565) ของ สกมช. และระเบียบข้อบังคับสํานักงาน โดยนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ทําหน้าที่ เลขาธิการคณะกรรมการการรักษาความมั่นคงปลอดภัยไซเบอร์แห่งชาติ (เลขาธิการ กมช.) พร้อมด้วย นายภูเวียง ประคํามินทร์ รองปลัดกระทรวงดิจิทัลฯ เข้าร่วมประชุมด้วย ณ ห้องประชุม Think Big ชั้น 20 สํานักงานพัฒนาธุรกรรมทางอิเล็กทรอนิกส ทั้งนี้ สาระสําคัญที่ประชุมได้พิจารณา ได้แก่ เรื่องเพื่อทราบ มติคณะกรรมการการรักษาความมั่นคงปลอดภัยไซเบอร์แห่งชาติ (กมช.) การแต่งตั้งเลขาธิการ กมช. , คําสั่งแต่งตั้งคณะอนุกรรมการ 3 คณะ ประกอบด้วย คณะอนุกรรมการด้านยุทธศาสตร์ คณะอนุกรรมการด้านการบริหารงานบุคคล คณะอนุกรรมการด้านกฎหมาย และผลการดําเนินงานที่ผ่านมา เป็นต้น
*****************
รัฐบาลไทย-ข่าวทำเนียบรัฐบาล-รมว.สุริยะฯ เป็นประธานในพิธีประกาศผลและมอบรางวัลรถยนต์ยอดเยี่ยมประจำปี 2563 รางวัลรถจักรยานยนต์ยอดเยี่ยมประจำปี 2563 และรางวัลไทยแลนด์ คาร์ มาร์เก็ตติ้ง อวอร์ด 2563
วันศุกร์ที่ 27 พฤศจิกายน 2563
รมว.สุริยะฯ เป็นประธานในพิธีประกาศผลและมอบรางวัลรถยนต์ยอดเยี่ยมประจําปี 2563 รางวัลรถจักรยานยนต์ยอดเยี่ยมประจําปี 2563 และรางวัลไทยแลนด์ คาร์ มาร์เก็ตติ้ง อวอร์ด 2563
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานในพิธีประกาศผลรางวัลและมอบรางวัลรถยนต์ยอดเยี่ยมประจําปี 2563 ณ สโมสรราชพฤกษ์ ถนนวิภาวดีรังสิต กทม.
เมื่อวันที่ 26 พ.ย. 63 นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานในพิธีประกาศผลรางวัลและมอบรางวัลรถยนต์ยอดเยี่ยมประจําปี 2563 รางวัลรถจักรยานยนต์ยอดเยี่ยมประจําปี 2563 และรางวัลไทยแลนด์ คาร์ มาร์เก็ตติ้ง อวอร์ด 2563 พร้อมกล่าวปาฐกถาพิเศษ หัวข้อ "นโยบายรัฐขับเคลื่อนหลัง Covid-19 แนวโน้มที่สดใส" จัดโดยสมาคมผู้สื่อข่าวรถยนต์และรถจักรยานยนต์ไทย ซึ่งรถยนต์ที่ได้รับรางวัลรถยนต์ยอดเยี่ยมประจําปี 2563 ได้แก่ ซึ่งรถยนต์เอสยูวี มาสด้า ซีเอ็กซ์-30 จากบริษัท มาสด้า เซลส์ (ประเทศไทย) จํากัด และมีนางสาวสุชาดา แทนทรัพย์ โฆษกกระทรวงอุตสาหกรรม ร่วมด้วย ณ สโมสรราชพฤกษ์ ถนนวิภาวดีรังสิต กทม.
รัฐบาลไทย-ข่าวทำเนียบรัฐบาล-เร่งเครื่องสร้างศูนย์กลางคอกกักโคเนื้อ เชียงแสนที่ได้มาตรฐาน
วันศุกร์ที่ 27 พฤศจิกายน 2563
เร่งเครื่องสร้างศูนย์กลางคอกกักโคเนื้อ เชียงแสนที่ได้มาตรฐาน
‘รมช.ประภัตร’ เร่งเครื่องสร้างศูนย์กลางคอกกักโคเนื้อ เชียงแสน ที่ได้มาตรฐาน ควบคุมโรค ก่อนส่งออกจีน
นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์กล่าวภายหลังลงพื้นที่ตรวจเยี่ยมและติดตามความคืบหน้าการสร้างคอกกักโคเนื้อเพื่อการส่งออกณบ้านจอมกิตติหมู่6ต.เวียงอ.เชียงแสนจ.เชียงรายว่าวันนี้ได้หารือร่วมกันกับหน่วยงานที่เกี่ยวข้องอาทิกรมปศุสัตว์กรมชลประทานเกษตรและสหกรณ์จังหวัดเชียงรายเป็นต้นเพื่อติดตามความคืบหน้าการสร้างศูนย์กลางคอกกักโคขุนที่ได้มาตรฐานซึ่งเดิมพื้นที่แห่งนี้เป็นพื้นที่รกร้างจึงได้เข้ามาพัฒนาให้เป็นศูนย์กลางคอกกักควบคุมโรคก่อนส่งออกขายประเทศจีนโดยมีองค์ประกอบที่ผ่านเกณฑ์พื้นฐานตามที่กรมปศุสัตว์กําหนดเพื่อสร้างความมั่นใจให้กับประเทศคู่ค้าด้านการควบคุมโรคและสร้างความเชื่อมั่นในสินค้าปศุสัตว์ไทยซึ่งมีพื้นที่10ไร่รองรับโคขุน1,000ตัวตลอดจนมีระบบชลประทานขณะนี้มีความคืบหน้าเป็นที่น่าพอใจ
นายประภัตรกล่าวเพิ่มเติมว่านอกจากนี้พบว่าพื้นที่โดยรอบมีศักยภาพในการส่งเสริมให้เป็นแหล่งเรียนรู้แปลงสาธิตของหน่วยงานต่างๆกระทรวงเกษตรฯซึ่งในอนาคตจะพัฒนาให้เป็นศูนย์กลางการส่งออกแบบครบวงจรและให้เกษตรกรประชาชนได้เข้ามาเรียนรู้ต่อไปอีกทั้งคาดว่าในปี2564จะเริ่มดําเนินการให้เกิดเป็นรูปธรรมเพื่อนําร่องพื้นที่แรกเนื่องจากจีนมีความต้องการโคเนื้อมากถึง500,000ตัวหากสถานการณ์โควิด-19คลี่คลายลงจะทําให้การส่งออกมีมูลค่าสูงขึ้น
ทั้งนี้พบว่าธุรกิจส่งออกโคและกระบือมีชีวิตลุ่มน้ําโขงผ่านชายแดนอ.เชียงแสนจ.เชียงรายมีมูลค่าการค้าค่อนข้างสูงดังนั้นการสร้างศูนย์กลางคอกกักเพื่อการส่งออกของประเทศที่ได้มาตรฐานจะเป็นที่ยอมรับของต่างประเทศอย่างไรก็ตามจีนได้กําหนดคุณสมบัติของโคที่จะรับซื้อจะต้องปลอดโรคและเป็นลูกผสมอเมริกันบราห์มันหรือลูกผสมยุโรปทุกสายพันธุ์น้ําหนักไม่ต่ํากว่า350–400กิโลกรัมราคากิโลกรัมละ100บาทโดยสปป.ลาวจะนําโคจากไทยไปเลี้ยงต่อระยะเวลาตามเงื่อนไขที่ตกลงกันเพื่อเตรียมน้ําหนักของโคจากนั้นจึงจะสามารถส่งข้ามไปจีนได้
สําหรับสถานการณ์ปัจจุบัน(เดือนพฤศจิกายน2563)ข้อมูลจากกลุ่มวิจัยเศรษฐกิจการปศุสัตว์กรมปศุสัตว์ระบุประมาณการผลผลิตโคเน้ือปี2563คาดว่ามีจํานวน1.224ล้านตัวเพิ่มขึ้นจากปีที่แล้วร้อยละ2.09เนื่องจากประสิทธิภาพการผลิตเพิ่มขึ้นโคเข้าฆ่ามีขนาดใหญ่ข้ึนและเปอร์เซ็นต์ซากเพิ่มข้ึนส่วนการส่งออกโคเนื้อมีชีวิตปี2563 (ม.ค.-ต.ค.)มีจํานวน205,460ตัวลดลงจากช่วงเดียวกันของปีที่แล้วร้อยละ15.02ส่งออกไปลาวร้อยละ61
รัฐบาลไทย-ข่าวทำเนียบรัฐบาล-ก.แรงงาน ยกย่อง “อาหารสยาม”  คว้ารางวัล ASEAN Business Coalition on AIDS
วันศุกร์ที่ 27 พฤศจิกายน 2563
ก.แรงงาน ยกย่อง “อาหารสยาม”  คว้ารางวัล ASEAN Business Coalition on AIDS
กระทรวงแรงงาน โดยกรมสวัสดิการและคุ้มครองแรงงาน ยกย่องเชิดชูเกียรติ บริษัท อาหารสยาม จํากัด (มหาชน) เป็นต้นแบบที่ดีในการป้องกันและควบคุมเอชไอวีและเอดส์ในสถานที่ทํางาน สามารถคว้ารางวัล ASEAN Business Coalition on AIDS (ASEAN – BCA) จากสาธารณรัฐฟิลิปปินส์
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กระทรวงแรงงาน โดย กรมสวัสดิการและคุ้มครองแรงงานได้คัดเลือกสถานประกอบกิจการ บริษัท อาหารสยาม จํากัด (มหาชน) เพื่อเข้ารับรางวัล ASEAN Red Ribbon for Outstanding Workplace Award (ARROW) ครั้งที่ 3 ซึ่งเป็นรางวัลที่ ASEAN Business Coalition on AIDS (ASEAN – BCA) มอบให้แก่สถานประกอบกิจการที่มีการป้องกันและควบคุมเอชไอวีและ เอดส์(HIV/AIDS) ในสถานที่ทํางานดีเด่น ในทุก 2 ปี เพื่อแสดงให้เห็นว่าอาเซียนตระหนักถึงบทบาทที่สําคัญของสถานประกอบกิจการในการป้องกันและควบคุมเอชไอวีและเอดส์ (HIV/AIDS) และส่งเสริมนายจ้างและคนทํางานให้มีการพัฒนา ขยาย หรือมีส่วนร่วมในแผนงานและกิจกรรมในการลดปัญหาเอชไอวีและเอดส์ (HIV/AIDS) ในสถานที่ทํางาน โดยบริษัท อาหารสยาม จํากัด (มหาชน) ได้รับรางวัลดังกล่าว เมื่อวันที่ 26 พฤศจิกายน 2563 ณ กรุงมะนิลา สาธารณรัฐฟิลิปปินส์ ซึ่งสมควรได้รับการยกย่องเชิดชูเกียรติถือเป็นสถานประกอบกิจการต้นแบบที่ดีในการป้องกันและควบคุมเอชไอวีและเอดส์ (HIV/AIDS) ในสถานที่ทํางาน
ด้าน นายอภิญญา สุจริตตานันท์ อธิบดีกรมสวัสดิการและคุ้มครองแรงงาน กล่าวต่อว่า สถานประกอบกิจการที่มีความเหมาะสมที่ได้รับรางวัลดังกล่าว มีการดําเนินการบนพื้นฐานของหลักเกณฑ์ทั่วไป ได้แก่ การยึดถือหลักการการไม่เลือกปฏิบัติและการรักษาความลับเกี่ยวกับเอชไอวีและเอดส์ (HIV/AIDS) ของคนงาน มีนโยบายในการเตรียมการ การจัดการ และแผนงานเกี่ยวกับ เอชไอวีและเอดส์ (HIV/AIDS) การจัดการให้คนทํางานสามารถเข้าถึงการอบรมด้านเอชไอวีและเอดส์ (HIV/AIDS) มีแผนงานการสร้างความตระหนักรู้ สามารถเข้าถึงช่องทางบริการให้คําปรึกษา สนับสนุนด้านการดูแลรักษา และมีระบบบริหารจัดการและการรายงานเกี่ยวกับเอชไอวีและเอดส์ (HIV/AIDS) ทั้งนี้ สถานประกอบกิจการสามารถสอบถามรายละเอียดการเข้าส่งเสริมการป้องกันและควบคุมเอชไอวีและเอดส์ (HIV/AIDS) ได้ที่ กองสวัสดิการแรงงาน กรมสวัสดิการและคุ้มครองแรงงาน หมายเลขโทรศัพท์ 0 2246 0383, 0 2246 0080